Εντ Ντέιβις

Ο Αντιστράτηγος Έντουαρντ (Εντ) Γκραντ Μάρτιν Ντέιβις, CB, CBE (γεννημένος στις 13 Φεβρουαρίου 1963) είναι ένας ανώτατος αξιωματικός των Βασιλικών Πεζοναυτών. Ήταν ο Γενικός Διοικητής των Βασιλικών Πεζοναυτών από το Δεκέμβριο του 2011 ως τον Ιούνιο του 2014. Υπήρξε, επίσης, Υποδιοικητής της Χερσαίας Συμμαχικής Διοίκησης του ΝΑΤΟ στη Σμύρνη της Τουρκίας. Τον Ιανουάριο του 2016 έγινε Κυβερνήτης του Γιβραλτάρ.

Πρώιμα χρόνια
Ο Ντέιβις γεννήθηκε στο Χέρεφορντ του Χέρτφορντσαϊρ. Σπούδασε στο Ακαδημαϊκό Ινστιτούτο Κολρέιν της Κομητείας Λοντοντέρι στη Βόρεια Ιρλανδία, καθώς και στο King's College του Λονδίνου (Αμυντικές Επιστήμες).

Στρατιωτική καριέρα
Ο Ντέιβις κατετάγη στους Βασιλικούς Πεζοναύτες το 1981 και εντάχθηκε στο 40 Σώμα Καταδρομών, ενώ υπηρέτησε έξι μήνες στα Νησιά Φώκλαντ και έξι μήνες στην Κύπρο. Το 1996 παρακολούθησε τον κύκλο σπουδών Στρατιωτική Διοίκηση και Προσωπικό του Κολλεγίου Σταφ στο Κάμπερλι. Το ίδιο έτος έγινε Αρχηγός της Ομάδας Υποστήριξης Υπηρεσιών Πολέμου, συμμετέχοντας με αυτή του την ιδιότητα στον Πόλεμο της Βοσνίας.

Το 2007 διορίστηκε Αρχηγός Επιτελείου της Διοίκησης Αμφίβιων Δυνάμεων του Ηνωμένου Βασιλείου και υπηρέτησε στο Αφγανιστάν ως Επικεφαλής των Κοινών Δράσεων της Διεθνής Δύναμης Αρωγής για την Ασφάλεια. Διορίστηκε Διοικητής της 3ης Ταξιαρχίας Καταδρομών τον Ιανουάριο του 2010 και εστάλη ξανά στο Αφγανιστάν, όπου υπήρξε  Διοικητής της Ομάδας Κρούσης Χέλμαντ.http://www.mod.uk/DefenceInternet/DefenceNews/MilitaryOperations/PetraeusVisitsRoyalMarinesInHelmand.htm Το Δεκέμβριο του 2011 διορίστηκε Γενικός Διοικητής των Βασιλικών Πεζοναυτών.

Προήχθη σε Υποστράτηγο στις 10 Ιανουαρίου 2012, με αναδρομική ισχύ από τις 28 Νοεμβρίου 2011. Ο Ντέιβις διαδέχτηκε τον Αντιστράτηγο Γκόρντον Μέσεντζερ ως Υποδιοικητής της Χερσαίας Συμμαχικής Διοίκησης του ΝΑΤΟ στη Σμύρνη τον Ιούλιο του 2014.

Πολιτική καριέρα
Στις 1 Οκτωβρίου 2015, μετά την παραίτηση του Τζέιμς Ντάτον, το Βρετανικό Υπουργείο Εξωτερικών και Κοινοπολιτείας ανακοίνωσε ότι ο Ντέιβις θα αναλάβει τη θέση του Κυβερνήτη του Γιβραλτάρ. Η ανάληψη των καθηκόντων του έγινε στις 
19 Ιανουαρίου 2016.

Διακρίσεις και βραβεία
14 Ιουνίου 1996 – Ορίστηκε Μέλος του Τάγματος της Βρετανικής Αυτοκρατορίας (MBE) London Gazette, 54427, 14 Ιουνίου 1996, 5 
31 Δεκεμβρίου 2005 – Προήχθη σε Αξιωματικό του Τάγματος της Βρετανικής Αυτοκρατορίας (OBE)London Gazette, 57855, 31 Δεκεμβρίου 2005, 4
23 Μαρτίου 2012 – Προήχθη σε Διοικητή του Τάγματος της Βρετανικής Αυτοκρατορίας (CBE) "ως αναγνώριση των υπηρεσιών που προσέφερε στο Αφγανιστάν  από τον Απρίλιο του 2011 ως το Σεπτέμβριο του 2011".London Gazette, 60095, 23 Μαρτίου 2012, 5847
14 Ιουνίου 2014 – Ορίστηκε Φίλος του Τάγματος του Λουτρού (CB).London Gazette, 60895, 14 Ιουνίου 2014, b3
5 Αυγούστου 2016 – Ορίστηκε Ιππότης του Τάγματος του Αγίου Ιωάννη από τη Βασίλισσα Ελισάβετ Β΄.London Gazette, 61667, 16991, 5 Αυγούστου 2016

Παραπομπές

Κατηγορία:Γιβραλτάρ
Κατηγορία:Βρετανοί στρατιωτικοί
Κατηγορία:Αξιωματικοί του Τάγματος της Βρετανικής Αυτοκρατορίας
Κατηγορία:Διοικητές του Τάγματος της Βρετανικής Αυτοκρατορίας